হেমন্তবালা দত্ত কবিতা মিলনসাগর Hemantabala Dutta Bengali Poetry MILANSAGAR Bangla Poems
কবি হেমন্তবালা দত্ত - সম্বন্ধে আমাদের কাছে যে তথ্য রয়েছে তা এই রকম . . .
১৯৩০ সালে প্রকাশিত যোগেন্দ্রনাথ গুপ্তর “বঙ্গের মহিলা কবি” গ্রন্থের পরিশেষে আমরা কবি হেমন্তবালা
দত্তর প্রকাশিত “মালা” কাব্যগ্রন্থের উল্লেখ পাই যা ১৩১৭ বঙ্গাব্দে (১৯১০) প্রকাশিত হয়েছিল চট্টগ্রামের শ্রীশ্রী
গৌরীশঙ্কর লাইব্রেরী থেকে। সেখানেই উল্লিখিত রয়েছে যে তিনি কবি জীবেন্দ্রকুমার দত্তর ভগিনী ছিলেন।
কবি জীবেন্দ্রকুমার দত্ত জন্মগ্রহণ করেন চট্টগ্রামে। সেই সুত্রে আমরা তাঁর ভগিনী কবি হেমন্তবালা দত্তর
জন্মস্থান চট্টগ্রাম বলেই মনে করছি। এই সূত্রে তাঁর জন্ম উনিশ শতকের ৮০র দশকে বলে মনে করা যেতে
পারে।
কালীপ্রসন্ন দাশগুপ্ত সম্পাদিত মাসিক “মালঞ্চ” পত্রিকার আশ্বিন ১৩২৩ (সেপ্টেম্বর ১৯১৬)
সংখ্যার “মাতৃপূজা” কবিতাটি প্রকাশিত কাল কবির মৃত্যুর পরে বলে লেখা রয়েছে। তাই কবির মৃত্যু
১৯১৬ সালের সেপ্টেম্বর মাসের আগে বলে মনে করছি।
তাঁর প্রকাশিত কাব্য ও কাব্যগ্রন্থের মধ্যে রয়েছে “মালা” (১৯১৬), “নীলিমা”, “বৈশাখী” প্রভৃতি। কবির সব
কাব্যগ্রন্থই সম্ভবত তাঁর মৃত্যুর পর প্রকাশিত হয়।
এই কবির সম্বন্ধে কেউ যদি আমাদের আরও তথ্য, কবিতা ও কবির ছবি পাঠিয়ে সাহায্য করেন তাহলে
আমরা কৃতজ্ঞতাস্বরূপ প্রেরকের নাম এখানে উল্লেখ করবো।
আমরা মিলনসাগরে কবি হেমন্তবালা দত্তর কবিতা তুলে আগামী প্রজন্মের কাছে পৌঁছে দিতে পারলে এই
প্রচেষ্টার সার্থকতা।
উত্স:  কালীপ্রসন্ন দাশগুপ্ত সম্পাদিত মাসিক “মালঞ্চ” পত্রিকার আশ্বিন ১৩২৩ (সেপ্টেম্বর ১৯১৬) সংখ্যা।
.          যোগেন্দ্রনাথ গুপ্ত, “বঙ্গের মহিলা কবি” গ্রন্থ, ১৯৩০।
.          শিশিরকুমার দাশ, সংসদ বাংলা সাহিত্য সঙ্গী, ২০০৩।
কবি হেমন্তবালা দত্তর মূল পাতায় যেতে এখানে ক্লিক করুন।
আমাদের যোগাযোগের ঠিকানা :-
মিলনসাগর
srimilansengupta@yahoo.co.in
এই পাতার প্রথম প্রকাশ - ২.১.২০১৭
.